אריקה ג'ונג

אריקה ג'ונג (לבית מאן, באנגלית: Erica Jong;‏ נולדה ב-26 במרץ 1942) היא סופרת, סאטיריקנית ומשוררת יהודיה-אמריקאית, שנודעה במיוחד בעקבות פרסום ספרה מ-1973, "פחד גבהים". הספר הפך לשנוי במחלוקת בשל גישתו הפתוחה כלפי המיניות הנשית, והציג באופן בולט את הדילמות שהתפתחו בחיי הנשים בארצות הברית במהלך הגל השני של הפמיניזם. לדברי וושינגטון פוסט, ספרה נמכר ביותר מ-20 מיליון עותקים ברחבי העולם. ג'ונג נולדה ב-26 במרץ 1942 בניו יורק. היא בתו האמצעית של סימור מאן (נתן לבית וייסמן, נפטר ב-2004) ואידה מירסקי (1911–2012). אביה היה איש עסקים ממוצא יהודי פולני, בעל חברת מתנות ואביזרי בית ידועה בייצור המוני של בובות פורצלן. אמה נולדה באנגליה למשפחה של מהגרים יהודים מרוסיה והייתה ציירת ומעצבת טקסטיל שתכננה גם בובות לחברה של בעלה. לג'ונג יש אחות בכירה, סוזאנה, שהתחתנה עם איש העסקים הלבנוני ארתור דאו. אחותה הצעירה, קלאודיה, היא עובדת סוציאלית שנישאה לגדעון ס. אוברווגר (מנכ"ל סימור מאן בע"מ עד מותו בשנת 2006). אחיינה הוא פיטר דאו, אסטרטג של המפלגה הדמוקרטית. ג'ונג למדה בניו יורק בבית ספר התיכון למוזיקה ואמנות בשנות ה-50, שם היא פיתחה תשוקה לאמנות וכתיבה. כסטודנטית בברנארד קולג' היא ערכה את המגזין הספרותי של ברנארד ויצרה תוכניות שירה לתחנת הרדיו של אוניברסיטת קולומביה. ג'ונג היא בוגרת מחזור 1963 של ברנארד קולג', בעלת תואר שני (1965) בספרות אנגלית של המאה ה-18 מאוניברסיטת קולומביה. ג'ונג ידועה בעיקר ברומן הראשון שלה "פחד גבהים" (1973), שיצר סנסציה בגלל הטיפול הגלוי שלה בעולם הנסתר של הנשים. אף על פי שהוא מכיל אלמנטים מיניים רבים, הספר הוא בעיקר דין וחשבון של איזדורה ווינג, משוררת פמיניסטית נועזת בסוף שנות העשרים שלה שמחפשת דרך להתגבר על מוסכמות חברתיות כובלות ולהיות חופשייה לממש את תשוקותיה. הספר מכיל אלמנטים פסיכולוגיים והומוריסטיים רבים, כמו גם התייחסויות תרבותיות וספרותיות עשירות. דמותה של ג'ונג מעלה קונפליקטים רבים המתעוררים בקרב נשים בסוף שנות ה-60 ובתחילת שנות ה-70 באמריקה. היא עוסקת בנשיות, באהבה, בחיפוש אחר חירות ומטרה, יהדות והגשמה עצמית. סאגת ההגשמה עצמית של איזדורה ווינג נמשכת בשני רומנים נוספים: "איך להציל את חייך במו ידייך" (1977) ו"מצנחים ונשיקות" (1984). ג'ונג נישאה ארבע פעמים. סיפורם של שני הנישואין הראשונים שלה לאהובה מימי הקולג' מייקל וורתמן, ולאלן ג'ונג, פסיכיאטר אמריקני סיני, משתקפים בספרה "פחד גבהים". ג'ונג נישאה בשלישית לג'ונתן פאסט, סופר ומחנך לעבודה סוציאלית ובנו של הסופר הווארד פאסט. נישואין אלה תוארו בספרה של ג'ונג "איך להציל את חייך במו ידייך" ובספרה "מצנחים ונשיקות". לג'ונג יש בת מנישואיה לג'ונתן פאסט, הסופרת מולי ג'ונג-פסט. כיום ג'ונג נשואה לקנת דייוויד בורוז, תובע מניו יורק. בין השנים 1966–1969 התגוררה ג'ונג עם בעלה השני בבסיס צבאי בהיידלברג, גרמניה. היא נהגה לבקר תדיר בוונציה, וכתבה על העיר ברומן "בתו של שיילוק". בשנת 2007, נרכש הארכיון הספרותי של ג'ונג על ידי אוניברסיטת קולומביה בניו יורק. ג'ונג מוזכרת בשירו של בוב דילן Highland משנת 1997. הראפר פול פול ברמן הזכיר ברצועה המוזיקלית N.O.W אישה שמאלנית צעירה שנושאת כרך בדיוני שנכתב כביכול על ידי אריקה ג'ונג וכותרתו "הטעות של אמריקה". ג'ונג תומכת בזכויות שוות ל-להט"ב ובעד לגליזציה של נישואים של בני אותו המין. לטענתה, "נישואים חד-מיניים הם ברכה, לא קללה. זה בהחלט מקדם יציבות ומשפחה. וזה בהחלט טוב לילדים." "פחד גבהים" (1973) Fear Of Flying "איך להציל את חייך במו ידייך" (How to Save Your Own Life (1977 "פאני -הסיפור האמיתי על הרפתקאותיה של פאני הקאבאוט-ג'ונס" (1980) Fanny, Being the True History of the Adventures of Fanny Hackabout-Jones (a retelling of Fanny Hill (Megan's Book of Divorce: a kid's book for adults; as told to Erica Jong; illustrated by Freya Tanz. New York: New American Library (1984 (Megan's Two Houses: a story of adjustment; illustrated by Freya Tanz (1984 West Hollywood, CA: Dove Kids, 1996 "מצנחים ונשיקות" (Parachutes & Kisses. New York: New American Library (1984 "סרניסימה" Shylock's Daughter (1987): formerly titled Serenissima "בלוז של כל אישה" (Any Woman's Blues (1990 "להמציא את הזיכרון" (Inventing Memory (1997 (Sappho's Leap (2003 (Fear of Dying (2015 (Witches; illustrated by Joseph A. Smith. New York: Harry A. Abrams (1981 (The Devil at Large: Erica Jong on Henry Miller (1993 "פחד חמישים" (Fear of Fifty: A Midlife Memoir (1994 "מה רוצות הנשים? כוח, מין, לחם, ורדים" (What Do Women Want? bread roses sex power (1998 (Seducing the Demon: writing for my life (2006 (Essay, "My Dirty Secret". Bad Girls: 26 Writers Misbehave (2007 (It Was Eight Years Ago Today (But It Seems Like Eighty) (2008 (Sugar in My Bowl: Real Women Write About Real Sex Ed. Erica Jong (2011 (Fruits & Vegetables (1971, 1997 (Half-Lives (1973 (Love root (1975 (At the Edge of the Body (1979 (Ordinary Miracles (1983 (Becoming Light: New and Selected (1991 (Love Comes First (2009 (Poetry Magazine's Bess Hokin Prize (1971 (Sigmund Freud Award For Literature (1975 (United Nations Award For Excellence In Literature (1998 Deauville Award For Literary Excellence In France Fernanda Pivano Award For Literary In Italy מדיה וקבצים בנושא אריקה ג'ונג בוויקישיתוף אתר האינטרנט הרשמי של אריקה ג'ונג (באנגלית) אריקה ג'ונג, ברשת החברתית Goodreads אריקה ג'ונג, במסד הנתונים הקולנועיים IMDb (באנגלית) אריקה ג'ונג, באתר ספוטיפיי אריקה ג'ונג, באתר Last.fm (באנגלית) אריקה ג'ונג, באתר MusicBrainz (באנגלית) אריקה ג'ונג, באתר Discogs (באנגלית) אריקה ג'ונג (1942-), דף שער בספרייה הלאומית אריקה ג'ונג שוב קוראת תיגר על המיניות, הפעם בגיל השלישי מאמר באתר onlife https://www.facebook.com/neelytuckerbooks, ‘Fear of Flying’ author Erica Jong zips along 40 years after dropping her literary bombshell, Washington Post (באנגלית) Peter Sugarman (2018-09-21), Bob Dylan - Highlands (1999), נבדק ב-2019-07-17 MC Paul Barman – N.O.W. (באנגלית), נבדק ב-2019-07-21 Erica Jong, ContributorAward winning novelist, poet, Hurrah for Gay Marriage, HuffPost, ‏2008-05-26 (באנגלית) help.copac@jisc.ac.uk, Search results 1–5 of 5 for 'Author: jong ; Title: Parachutes ' | Copac, copac.jisc.ac.uk (באנגלית) [[קטגוריה::סופרות יהודיות אמריקאיות]]